Na temelju članka 457. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20), Općinsko vijeće Općine Kalnik na 19. sjednici održanoj 14. lipnja 2020. donijelo je

**ODLUKU**

**o povećanju temeljnog kapitala trgovačkog društva LIFE KALNIK d.o.o. za usluge**

I.

 Općina Kalnik pristupa povećanju temeljnog kapitala trgovačkog društva LIFE KALNIK d.o.o. za usluge, sa sjedištem u Kalniku, Trg Stjepana Radića 5, OIB: 60025624044 , MBS: 04588991, kojemu je jedini osnivač, i to za iznos od 70.000,00 kuna.

II.

 Povećanje temeljnog kapitala provodi se povećanjem postojećeg poslovnog udjela od strane jedinog člana trgovačkog društva LIFE KALNIK d.o.o. za usluge, u ukupnom iznosu od 70.000,00 kn (slovima: sedamdesettisućakuna), uplatom u novcu na račun trgovačkog društva LIFE KALNIK d.o.o. za usluge.

III.

 Općina Kalnik kao jedini član društva LIFE KALNIK d.o.o., za usluge povećava temeljni kapital društva sa iznosa od 120.000,00 kn (slovima: stodvadesettisuća kuna) za iznos od 70.000,00 kn (slovima: sedamdesettisućakuna) na iznos od 190.000,00 kn (slovima: stodevedesettisuća kuna) uplatom u novcu.

IV.

 Temeljem tako navedenog povećanja temeljnog kapitala, temeljni kapital trgovačkog društva LIFE KALNIK d.o.o. za usluge sastojat će se od jednog poslovnog udjela i to u iznosu od 190.000,00 kn (slovima: stodevedesettisućakuna) kojeg drži jedini član društva Općina Kalnik, OIB: 82550572500.

V.

 Ovlašćuje se općinski načelnik Općine Kalnik da u ime i za račun osnivača Općine Kalnik poduzme sve radnje u cilju provedbe ove Odluke, uključujući i ovlast da kao Skupština društva donese Odluku o povećanju temeljnog kapitala trgovačkog društva LIFE KALNIK d.o.o., za usluge te da istu podnese na solemnizaciju kod javnog bilježnika, da donese i potpiše u postupku kod javnog bilježnika Odluku o izmjeni Izjave o osnivanju društva od 10.08.2016. godine kojom odlukom će se izmijeniti i dopuniti odredbe koje se odnose na iznos temeljnog kapitala, da donese i potpiše u postupku kod javnog bilježnika Izjavu društva LIFE KALNIK d.o.o. za usluge (potpuni tekst) u obliku javnobilježničkog akta, kao i da donese i potpiše druge potrebne akte za upis naprijed navedenih promjena u sudski registar nadležnog Trgovačkog suda, sve na način i prema uvjetima iz ove Odluke.

VI.

 Ova Odluka stupa na snagu danom donošenja i objavit će se na oglasnoj ploči i internet stranici Općine Kalnik.

**OPĆINSKO VIJEĆE OPĆINE KALNIK**

KLASA: 403-01/20-01/01

URBROJ: 2137/23-20-3

Kalnik, 14. lipnja 2020.

**PREDSJEDNIK:**

**Igor Tomić,** univ.bacc.ing.mech.